**Zápisnica z rokovania poslancov OcZ dňa 7.12.2018**

**Prítomní :** Podľa prezenčnej listiny

**Program :**

**1. Otvorenie zasadnutia**

**2. Oznámenie výsledkov volieb do orgánov samosprávy obce**

**3. Zloženie sľubu novozvolenej starostky obce a prevzatie insígnií**

**4. Zloženie sľubu poslancov obecného zastupiteľstva**

**5. Vystúpenie novozvolenej starostky obce**

**6. Určenie zapisovateľa a overovateľov zápisnice**

**7. Voľba návrhovej komisie**

**8. Voľba poslanca oprávneného zvolávať obecné zastupiteľstvo**

**9. Návrh na zriadenie komisii a voľba ich predsedov**

**10. Určenie platu starostu obce**

**11. Schválenie uznesenia**

**12. Záver**

**K bodu 1.** Rokovanie poslancov OcZ otvoril starosta obce Ing. Juríček. Privítal novozvolenú starostku obce, Ing. D. Kollárikovú , poslancov , osobitne privítal predsedníčku okrskovej volebnej komisie pani Gabrielu Svítkovú a pána farára.

Prítomní : Ing. D. Kolláriková novozvolená starostka obce, p. farár Mgr. M. Krajč , predsedníčka okrskovej volebnej komisie p. G. Svítková.

Poslanci : I. Čertík, Ing. M. Grolmus, Bc. M. Ivan, Mgr. P. Juhász, Ing. I. Leitmann,

V. Medňanský, RNDr . L. Pecho, Ing. J. Popelka, Mgr. A. Šimková.

Kontrolórka obce Ing. Kamila Topoľská.

**K bodu 2. Oznámenie výsledkov volieb do orgánov samosprávy**

Predsedníčka okrskovej volebnej komisie p. G. Svítková oboznámila prítomných s výsledkami volieb do orgánov samosprávy konaných dňa 10.11.2018. Uvedené prítomní zobrali na vedomie

**Bolo prijaté uznesenie 1/00/2018**

**K bodu 3. Zloženie sľubu novozvolenej starostky obce**

Ing. P. Juríček vyzval novozvolenú starostku obce Ing. Danu Kollárikovú aby zložila zákonom predpísaný sľub. Starostka obce prečítala zákonom stanovený sľub starostu obce a svojim podpisom ho potvrdila. Po zložení sľubu jej boli odovzdané insígnie . Predsedníčka OVK odovzdala novozvolenej starostke obce „ Osvedčenie o zvolení” Ing. Juríček poprial novej starostke veľa úspechov v osobnom a pracovnom živote . Novozvolená starostka obce pokračovala vo vedení OcZ.

**K bodu 4**. **Zloženie sľubu novozvolených poslancov**

Starostka obce vyzvala Igora Čertíka aby prečítal sľub poslanca OcZ. Po prečítaní sľubu

starostka obce vyzvala novozvolených poslancov aby svojim podpisom potvrdili sľub

poslanca obecného zastupiteľstva. Po podpísaní sľubu predsedníčka OVK odovzdala

novozvoleným poslancom „ Osvedčenie o zvolení za poslanca obecného zastupiteľstva.

**Bolo prijaté uznesenie 2/00/2018**

**K bodu 5. Vystúpenie novozvolenej starostky obce**

Starostka obce predniesla príhovor, v ktorom všetkých prítomných privítala, poďakovala odstupujúcemu starostovi obce Ing. Juríčkovi za jeho dvadsaťročnú prácu, vyzdvihla jeho prínos pre rozvoj obce, poslancom zapriala veľa úspechov v pracovnom a osobnom živote.

**K bodu 6. Určenie zapisovateľa a overovateľov zápisnice**

Za zapisovateľku bola určená E. Mjartanová

Overovatelia : Ing. J. Popelka

Ing. I. Leitmann

**K bodu 7. Voľba návrhovej komisie**

predseda : RNDr. L. Pecho

člen : Bc. M. Ivan

člen : Vladimír Medňanský

**Bolo prijaté uznesenie 3/00/2018 9/0/0**

**K bodu 8. Voľba poslanca oprávneného zvolávať obecné zastupiteľstvo**

Starostka obce v súlade so zákonom č. 369/1990 Zb § 12 o obecnom zriadení predložila návrh na zvolenie poslanca, ktorý bude poverený zvolávať zasadnutie OcZ ak nastanú podmienky citované v zákone. Ide o prípad, ak by starostka obce nezvolávala zasadnutie OcZ

najmenej 1 krát za tri mesiace . Navrhla Ing. J. Popelku poveriť touto úlohou. O uvedenom návrhu dala hlasovať.

**Bolo prijaté uznesenie 4/00/2018 8/0/1**

**K bodu 9. Návrh na zriadenie komisii a voľba ich predsedov**

Návrh na zriadenie pracovných komisii dostali poslanci pred rokovaním OcZ. Boli navrhnuté tieto pracovné komisie:

1.) Komisia finančná

2.) Komisia stavebná a ochrany ŽP

3.) Komisia kultúry a školstva

4.) Komisia športu a mládeže

5.) Komisia sociálna

6.) Komisia na ochranu verejného poriadku

Ku každej komisii bol navrhnutý aj predseda.

K uvedenému bodu starostka obce otvorila diskusiu.

Diskusia:

a). I. Čertík predložil poslanecký návrh zvoliť za predsedu finančnej komisie RNDr.

L. Pecha namiesto navrhnutého poslanca V. Medňanského. Svoj návrh odôvodnil skutočnosťou, že už v minulosti poslanec RNDr. Pecho vykonával túto funkciu. Ako podnikateľ vie posúdiť jednotlivé finančné operácie.

O uvedenom starostka obce dala hlasovať. Za poslanecký návrh hlasovali nasledovne:

**Bol schválený poslanecký návrh. 7/1/1**

Predsedovia komisii boli zvolení nasledovne:

1. Finančná komisia - predseda RNDr. Ladislav Pecho

2. Komisia stavebná a ŽP - predseda Ing. Ivan Leitmann

3. Komisia kultúry a školstva - predseda Mgr. Alena Šimková

4. Komisia športu a mládeže - predseda Ing. Marek Grolmus

5. Komisia sociálna - predseda Bc. Martin Ivan

6. Komisia na ochranu verejného poriadku – predseda Mgr. Pavol Juhász

Obecné zastupiteľstvo uložilo novozvoleným predsedom jednotlivých komisii predložiť

návrh členov komisií s termínom do 14.12.2018.

**Bolo prijaté uznesenie 5/00/2018 9/0/0**

Starostka obce v súlade so zákonom č. 357/2004 Z.z. o ochrane verejného záujmu pri výkone funkcii verejných funkcionárov v znení zákona č. 545/2005 Z.z., navrhla členov uvedenej komisie nasledovne :

Igor Čertík, RNDr. Ladislav Pecho, Vladimír Medňanský, Mgr. Alena Šimková.

S uvedeným návrhom súhlasili všetci poslanci.

**Bolo prijaté uznesenie 6/00/2018 9/0/0**

**10. Určenie platu starostu obce**

K uvedenému bodu rokovania bola otvorená diskusia :

V diskusii odznelo viacero diskusných príspevkov. Poslanci sa zhodli schváliť novozvolenej starostke obce základný plat bez navýšenia vo výške „súčinu 2,2 násobku priemerného platu v národnom hospodárstve ” čo predstavuje zaokrúhlenú sumu 2098,- Eur.

**Bolo prijaté uznesenie 7/00/2018 9/0/0**

**Rôzne : Diskusia**

Starostka obce sa informovala u poslancov, kedy by sa mohlo uskutočniť ďalšie zasadnutie OcZ v mesiaci december 2018. Po krátkej diskusii sa zhodli na termíne 20.12.2018 so začiatkom o 16 tej hodine.

Predmetom rokovania bude aj prerozdelenie volebných obvodov. Požiadala poslancov aby

prišli s návrhmi na ich rozdelenie.

-Mgr. Juhász upozornil na chýbajúci kanalizačný kryt na ulici Lúčna. Sú tam iba položené drevené dosky. Starostka obce prisľúbila zjednať nápravu aby nedošlo k úrazu.

**K bodu 11. Schválenie uznesenia**

Predseda návrhovej komisie prečítal všetky schválené uznesenia. S uvedeným súhlasili

všetci poslanci.

**K bodu 12. - Ukončenie rokovania**

Starostka obce po vyčerpaní všetkých bodov programu poďakovala prítomným poslancom za účasť a zasadnutie obecného zastupiteľstva ukončila.

V Sebedraží dňa 7.12.2018

Zapísala Eva Mjartanová

S obsahom zápisnice súhlasím

za overovateľov zápisnice :

Ing. Jaroslav Popelka....................................

Ing. Ivan Leitmann ......................................

**Ing. Dana Kolláriková**

starostka obce

.